Ak ste FO, údaje, ktoré Rade poskytnete v oznámení, je Rada povinná zaznamenať do vlastnej evidencie a poskytnúť ich do neverejnej časti registra médií, ktorý spravuje ministerstvo kultúry. Vaše údaje teda nebudú sprístupnené verejnosti. Tieto údaje sú prístupné len ministerstvu kultúry, Rade pre mediálne služby, Európskej komisii prípadne inej osobe, o ktorej to ustanoví zákon. Ak ste PO, údaje, ktoré budú súčasťou rozhodnutia o udelení autorizácie poskytovania, ako číslo autorizácie, názov AVMS, jeho poskytovateľa a základné údaje o ňom (v tomto rozsahu), budú zverejnené na webovom sídle Rady aj v registri médií. Výhodou pre vás je, že už nebudete povinný zabezpečiť ľahký, priamy a stály prístup verejnosti k týmto informáciám napr. na vašom webovom sídle alebo videokanáli.